134 



Silihpedang, silihbiti, 

 silihtondjok, silihtjabok, 

 tapi saroea gagahna, 

 perang lila nanakeran. 



Kotjap parabopati geus pada kalaboer kabeh, sabab teu bisa njapih noe perang. 



Noe ka wetan baladna Aria Banga balik ka Tegal tamtama Madjapait, ari anoe 

 ka koeion baladna Tjioeng Wanara boedalna ka Padjadjaran. 



Kantoen anoe eukeur perang, perangna lawas katjida. Dongkap ka dalapan- 

 wdas taoen peperangan silihsered, lila-lila datang ka hidji waloengan. 



Toeloej Aria Banga ditewak dibalangkeun ka sabeulah ti wetan. Ti dinja 

 Aria Banga rek malikan, tapi kahalangan koe waloengan. 



Toeloej bae sasaoeran bari ngadjak eureun perang : „beu, rai, ajeuna mah 

 perang teh oerang eureun bae ti serek poë ieu sababna aja wahangan, sarta ieu 

 wahangan oerang ngaranan Tji-pamali, pamali soteh, lain pamali diïnoem dipake 

 mandi, pamali oerang girang djeung doeloer." 



Gantjangna pek bae sasalaman sarta nja di dinja pisahna. 



Aria Banga ka wetan, toeloejna ka Madjapait, ari Tjioeng Wanara ka koelon. 

 Tatapi samemehna papisah sasaoeran heula, misaoerkeun wawatesan ti serek Tji- 

 pamali. 



Saoerna : „rai, ti serek Tji-pamali ka wetan bagian kakang, dibasakeun tanah 

 Djawa kadjawan kaparabon." 



Saoer Tjioeng Wanara : „soemoehoen, akang, ti serek ieu ka koelon bagian 

 koering, dibasakeun tanah Soenda, Pasoendan sabda ka Malajoe troes ka Palembang. 



Ti dinja bral papisah. 



Demi Tjioeng Wanara ka dajeuh, heula malangkeun pandjara beusi ragrag ka 

 Kandang wesi ; noe matak dingaranan Kandang wesi, asalna pandjara beusi di- 

 balangkeun los ka dinja. 



Ti dinja Tjioeng Wanara kebat noetoerkeun gagaman tea ka Padjadjaran, Aria 

 Banga noetoerkeun baladna tea, losna ka Madjapait. 



Oerang toenda. 



